รายพระนามพระมหากษัตริย์อังกฤษ
"หลังจากที่พระราชินีนาถอลิซาเบธที่ 1 สวรรคตในปี พ.ศ. 2146 พระมหากษัตริย์สกอตแลนด์ในขณะนั้นคือพระเจ้าเจมส์ที่ 6 แห่งสกอตแลนด์ได้ทรงขึ้นครองราชบัลลังก์อังกฤษเป็นสมเด็จพระเจ้าเจมส์ที่ 1 แห่งอังกฤษ หรือที่รู้จักกันว่า "Union of the Crowns" ในปี พ.ศ. 2147 พระองค์ทรงฉลองพระอิสสริยยศเป็นพระมหากษัตริย์แห่งบริเตนใหญ่ กระนั้นก็ตามทั้งสองราชอาณาจักรก็ยังคงแบ่งแยกกันอยู่"
เจมส์ ลิฟวิงสตัน เอิร์ลที่ 1 แห่งแคลลินดาร์
เจมส์เกิดราวคริสต์ทศวรรษ 1590 เป็นบุตรของอเล็กซานเดอร์ ลิฟวิงสตัน เอิร์ลที่ 1 แห่งลินลิทโกว์ ราวปี ค.ศ. 1616 ก็ได้รับสัญญาบัตรเป็นนายร้อยในกองทัพเนเธอร์แลนด์ภายใต้การนำของพี่ชายเซอร์เฮนรี ลิฟวิงสตัน เมื่อมาถึง ค.ศ. 1629 เจมส์ ลิฟวิงสตันก็เป็นนายทหารที่มีประสบการณ์และมีตำแหน่งเป็นนายพันในกองทหารสกอตแลนด์ ในปี ค.ศ. 1633 ก็ได้เป็นนายพันเต็มตัวของกองทัพเนเธอร์แลนด์ ในช่วงระยะเวลาเดียวกันเจมส์ก็รับราชการในพระเจ้าเจมส์ที่ 6 แห่งสกอตแลนด์ (หรือพระเจ้าเจมส์ที่ 1 แห่งอังกฤษ) และต่อมาในพระเจ้าชาลส์ที่ 1 แห่งอังกฤษ จนได้รับบำนาญและบรรดาศักดิ์เป็นขุนนาง ในโอกาสที่พระเจ้าชาลส์ที่ 1 เสด็จขึ้นไปสกอตแลนด์ พระองค์ก็พระราชทานบรรดาศักดิ์ลอร์ด ลิฟวิงสตันแห่งอามอนด์ให้แก่เจมส์เมื่อวันที่ 19 มิถุนายน ค.ศ. 1633